b'\n_START_ARTICLE_\n\xc5\xa0tasfurtske soli\n_START_PARAGRAPH_\n\xc5\xa0tasfurtske soli su soli koje su nastale talo\xc5\xbeenjem iz nekada\xc5\xa1njeg mora. Ime su dobile prema njema\xc4\x8dkom gradu Sta\xc3\x9ffurtu u Salzlandkreisu, jednim od sjedi\xc5\xa1ta njema\xc4\x8dke proizvodnje soli. Mnogi minerali koji se nalaze u ovim solima sadr\xc5\xbeavaju magnezij. Tu su karnalit, kainit, kizerit, \xc5\xa1enit._NEWLINE_Dio soli izvire u slanim izvorima. Ekonomski se eksploatira od 1839., a sustavno eksploatiranje slanih naslaga datira od 1856. godine. Prokopi su do dubine od 190 , ali finije i \xc4\x8distiji slojevi nalaze se na dubinama ve\xc4\x87oj od 31 m ispod povr\xc5\xa1ine. Kamena se sol vadi eksplozivnom metodom. Osim kamene soli, naslage u Sta\xc3\x9ffurtu daju znatnu koli\xc4\x8dinu higroskopne soli i ostalih proizvoda od soli, koji su potakli osnivanje brojnih kemijskih tvornica u gradu i obli\xc5\xbenjem selu Leopoldshallu. Dio istog evaporita su i naslage pota\xc5\xa1e u istom gradu.'